**Раздел 1**

**ТЕХНИЧЕСКА СПЕЦИФИКАЦИЯ**

**1.** **ОБЩА ИНФОРМАЦИЯ**

1.1. Възложител Община Панагюрище

1.2. Място на изпълнението

Предметът на процедурата касае изпълнение на дейности на територията на град Панагюрище. Някои от видовете работи ще се извършват в офиса на изпълнителя или на друго място, ако това е целесъобразно или се налага от спецификата на изпълнение на съответния вид дейност.

1. **Финансиращ орган**

Финансирането на дейностите по настоящата обществена поръчка е със средства, предоставени по Оперативна програма „Региони в растеж“ 2014-2020г., услугата, предмет на възлагане на настоящата поръчка, е дейност за изпълнение от проект: № BG16RFOP001-1.039-0004, за който е сключен Административен договор за предоставяне на безвъзмездна финансова помощ № ИСУН BG16RFOP001-1.039-0004-С01, между община Панагюрище и Министерството на регионалното развитие и благоустройството в ролята му на Управляващ орган на Оперативна програма „Региони в растеж“ 2014-2020г..

Изпълнението на предмета на поръчката цели да се информира широката общественост за целите, дейностите, резултатите и ползите от проекта, както и да се оповести финансовото участие на Европейския съюз (ЕС) в проекта - получена финансова подкрепа от Европейския фонд за регионално развитие (ЕФРР) чрез Оперативна програма "Региони в растеж" 2014-2020 г.

1. **Обща информация за проекта**

Проектното предложение е насочено към повишаване на енергийната ефективност и удължаване на жизнения цикъл на многофамилни жилищни сгради в град Панагюрище. Проектът предвижда обновяване и внедряване на мерки за енергийна ефективност в многофамилни жилищни сгради на територията на град Панагюрище и обхваща:

1. Многофамилни жилищни сгради с идентификатори - 55302.501.4600.1. 55302.501.4600.2 и 55302.501.4600.3 - ул. „Георги Бенковски“, № 96, бл. 6, ул. „Делчо Спасов“ бл. 7 и бл. 8;

2. Многофамилни жилищни сгради с идентификатори - 55302.501.4328.1 и 55302.501.4329.1, ул. „Олга Брадестилова“ №18.

На база предварително разработени технически паспорт, архитектурно заснемане и техническо обследване и обследване за енергийна ефективност и издадени сертификати на сградите се предвижда да бъдат изготвени инвестиционни проекти въз основа на които ще се извършат строително монтажни работи. В проектното предложение са заложени дейности чрез които да се осигури повишаване на енергийните характеристики на сградите, намаляване на разходите за енергия, подобряване на цялостния облик, създаване на по-добри условия за живот и топлинен комфорт на гражданите на гр. Панагюрище. Инвестициите в мерките за енергийна ефективност, освен енергоспестяващия ефект косвено ще допринесе за намаляване на парниковите газове.

Обща цел на проектното предложение повишаване на енергийната ефективност на многофамилни жилищни сгради на територията на град Панагюрище. С реализацията на проекта ще се изпълнят мерки за енергийна ефективност, с които ще се удължи жизненият цикъл на сградите, ще се осигурят по - добри условия на живот и по-висок топлинен комфорт. Проектното предложение ще допринесе за устойчиво развитие на гр. Панагюрище, чрез инвестиране и осигуряване на високо ниво на енергийна ефективност в многофамилните жилищни сгради. Осъвременяването на жилищните сгради чрез въвеждане на мерки за енергийна ефективност ще доведе до подобряване на микроклимата и съответно условията на живот. След извършване на дейностите се очаква понижение на отделните вредни емисии С02 в околната среда. Като цяло в дългосрочен план ще се окаже положително влияние върху общия екологичен фонд.

**4. Предмет и цели на обществената поръчка**

Предметът на обществената поръчка е **„Изпълнение на мерки за информация и комуникация по проект „Обновяване и внедряване на мерки за енергийна ефективност в многофамилни жилищни сгради“**.

**4.1.** **Основна цел**

Основната цел на поръчката е: Осигуряване на информираност и публичност на обществеността за изпълнението на проектните дейности.

* 1. **4.2. Специфични цели**

Предвид значителната продължителност на основните дейности по проекта, както и ключовото значение на информираността, трябва да се обърне особено внимание на следните специфични цели:

* Спазване изискванията на Единия наръчник на бенефициента за прилагане на правилата за информация и комуникация 2014-2020 г.; със съответните правила за информиране, комуникация и реклама, предвидени в чл.115 § 4 от Регламент 1303/2013 г. и в чл.3, чл.4, чл.5 и Приложение ІІ от Регламент за изпълнение (ЕС) № 821/2014 на Комисията;
* Привличане и повишаване на обществения интерес към проекта;
* Осигуряване на информация и публичност на широката общественост за осъществените дейности и постигнатите резултати по проекта;

1. **4.3.** **Обхват и параметри на обществената поръчка**

**4.3.1.** В обхвата на обществената поръчка се включват следните дейности:

- Публикуване на информация за проекта на уеб-сайта на Община Панагюрище след подписването на Договор за безвъзмездна финансова помощ, включваща целите на проекта, дейностите и резултатите, като откроява финансовата подкрепа на Европейския съюз, което е задължение на възложителя;

- Изработване на информационен банер - 1 брой .

- Публични събития – 2 бр. пресконференция за старта на проекта и пресконференция за приключване на проекта;

- Официални церемонии - „Първа копка“ и откриване на обекта;

- Изготвяне и публикуване на информация на сайта на община Панагюрище, което е задължение на възложителя;

- Поставяне на 2 бр. постоянни обяснителни табели с размери 50х70 см на видно място в близост до обектите, достъпно за широката общественост;

- Изработване на информационни материали – дипляни, флаш-памет, химикал, папка с листа – 100 комплекта;

- Изработване и монтиране на билборд - 1 бр. с размери 4х3м в близост до обекта.

**4.3.2. Параметри:**

|  |  |  |
| --- | --- | --- |
| **Вид** | **Брой** | **Параметри** |
| Банер | 1 | - изработка и доставка преносим информационен банер  - размер 120 х 180 см;  - печат: дигитален широкоформатен, пълноцветен, върху винил, едностранно;  - олекотена преносима сглобяема стойка с калъф за пренасяне;  - върху банера трябва да бъде записана информация посочена в „Единия наръчник на бенефициента за прилагане на правилата за информация и комуникация 2014-2020 г.“.  Забележка: *Съдържанието и дизайнът на банера се съгласуват предварително с Възложителя. Изпълнителят трябва да изготви проект на дизайн на банера и да го представи на Възложителя за одобрение. Възложителят има право да предлага, проверява и коригира текстовото съдържание и дизайна на банера по време на неговото разработване до окончателното му приемане.* |
| Публични събития/ Пресконференции | 2 | **Встъпителна пресконференция**: В рамките на началната пресконференция ще бъде анонсиран старта на проекта. Ще бъде представена презентация с резюме на проекта, целите, основните дейности по проекта и очакваните резултати, както и план-графика за изпълнение на дейностите. Пресконференция ще се организира за минимум 30 участника и представители на медиите. За пресконференция изпълнителят следва да подготви зала, да осигури озвучаване и мултимедия с екран за презентиране, както и да организира кетъринг за минимум 30 човека (студени солени предястия/сандвичи/хапки (месни, рибни и безмесни), дребни сладки хапки/петифури, плодове, минерална вода, безалкохолни напитки, вино (бяло и червено), включително обезпечаване с прибори и посуда, обслужващ персонал, украса, цветна аранжировка и др.);.  В залата, където ще се проведе пресконференцията трябва да бъдат поставени на подходящо място информационен банер, който да информира за наименованието на проекта, общия бюджет, стойността на помощта от ЕС чрез съответния фонд и съфинансиране от държавния бюджет. Трябва да бъдат поставени знамената на Европейския съюз, Република България и община Панагюрище. По време на пресконференцията изпълнителят ще раздаде на всички участници разпечатка на изготвената от него презентация за проекта.  Изпълнителят има ангажимент да подготви и изпрати покани до всички участници в пресконференцията (съгласувано с Възложителя) и да оповести най-малко 1 седмица предварително на уеб-страницата на община Панагюрище и в поне една местна медия предстоящото събитие.  **Заключителна пресконференция**: В края на изпълнението на проекта ще бъде организирана пресконференция. Тази пресконференция има за цел да оповести резултатите от изпълнението на проекта, както и информация относно очаквани резултати. Пресконференцията ще се организира за минимум 30 участника и представители на медиите. За пресконференцията изпълнителят следва да подготви зала, да осигури озвучаване и мултимедия с екран за презентиране, както и кетъринг за минимум 30 човека (студени солени предястия/сандвичи/хапки (месни, рибни и безмесни), дребни сладки хапки/петифури, плодове, минерална вода, безалкохолни напитки, вино (бяло и червено), включително обезпечаване с прибори и посуда, обслужващ персонал, украса, цветна аранжировка и др.);.  В залата, където ще се проведе пресконференцията трябва да бъде поставен на подходящо място банер, който да информира за наименованието на проекта, общия бюджет, стойността на помощта от ЕС чрез съответния фонд и съфинансиране от държавния бюджет. Трябва да бъдат поставени знамената на Европейския съюз, Република България и община Панагюрище. По време на пресконференцията изпълнителят ще раздаде на всички участници информационни материали – дипляна, флаш памет, химикалка и папка.  Изпълнителят има ангажимент да подготви и изпрати покани до всички участници в пресконференцията (съгласувано с Възложителя) и да оповести най-малко 1 седмица предварително на уеб-страницата на община Панагюрище и в поне една местна медия предстоящото събитие.  Относимо за двете събития:  - осигуряване на мултимедия, зала, екран и озвучаване;  - осигуряване на кетъринг за минимум 30 човека  - осигуряване и монтиране на банер;  - осигуряване на писмена покана по зададен списък с участниците, снимков материал.  **-** публичните събития да бъдат предварително анонсирани чрез съобщение на интернет страницата на общината и съобщения в поне една местна медия.  - осигуряване на презентация за встъпителната пресконференция и промоционални материали за заключителната за минимум 30 участника.  Забележка: *Възложителят има право да предлага, проверява и коригира текстовото съдържание и дизайна на всички изготвени материали по време на тяхното разработване до окончателното им приемане.* |
| Официални церемонии | **2** | Предвижда се провеждането на две официални мероприятие **„**Първа копка“ и „Откриване на обекта“.  Изпълнителят е длъжен да изготви и представи на Възложителя сценарий за провеждане на официалната церемония, проект за предварително анонсиране чрез съобщение на интернет страницата на общината и/или съобщения в местните средства за масово осведомяване и проект на Покана към официалните лица.  Изпълнителят следва да организира фото заснемане на събитието;  Изпълнителят е длъжен да подготви всички необходими средства за провеждане на церемониите, като например: Озвучаване; Подиум и/или тента за официалните лица; Лопати с изписани име на проекта и № на договора за безвъзмездна финансова помощ - за стартиране на СМР по проекта; Трикольорна лента и ножици за откриване на обекта; Знамена на Европейски съюз, Р. България и община Панагюрище;  Изпълнителят е длъжен да подготви и публикува информация на сайта на община Панагюрище за проведената официална церемония.  Гореописаното е примерно и дейността на Изпълнителят не трябва да се ограничава до този списък. За официалната церемония същите да бъдат описани в предложения сценарий. |
| Доставка и монтаж на постоянни обяснителни табели, визуализиращи приноса на ОПРР (50х70 см) | 2 | - изработка, доставка и монтаж;  - размер 50/70 см;  - траен материал, устойчив на вятър и други атмосферни условия, пожаробезопасен;  - Материал: олекотена PVC плоскост за монтаж при външни условия в метална конструкция, с апликация от ламинирано PVC фолио в пълноцветен печат;  - върху табелата трябва да бъде записана информация от т.8.2. от „Единия наръчник на бенефициента за прилагане на правилата за информация и комуникация 2014-2020 г.“;  • емблемата на ЕС и упоменаването „Европейски съюз”;  • наименованието на съфинансиращия фонд – ЕФРР;  • общото лого за програмен период 2014-2020 г., със съответното наименование на финансиращата програма – Оперативна програма „Региони в растеж“ 2014 – 2020 г.;  • наименованието на проекта; общата стойност на проекта, както и размера на европейското и националното съфинансиране, представени в български лева.  Забележка: *Съдържанието и дизайнът на постоянната обяснителна табела се съгласуват предварително с Възложителя. Изпълнителят трябва да изготви проект на дизайн на постоянната обяснителна табела и да го представи на Възложителя за одобрение. Възложителят има право да предлага, проверява и коригира текстовото съдържание и дизайна на постоянната обяснителна табела по време на неговото разработване до окончателното му приемане.* |
| Доставка и монтаж билборд (3х4 м) | **1** | - изработка и монтаж; (монтиран на видно място, достъпно за широката общественост, след съгласуване с Възложителя);  - размер на тялото на билборда - в/ш -300/400 см;  - тип на конструкцията: метална;  - височина на основата (крака/краката) 250 см от фундамента;  - конструкция за монтиране – армиран фундамент (билборда трябва да се монтира устойчиво, чрез вкопаване и бетониране);  - материал за печат винил;  - двустранен, цветност: 5 + 0 с UV устойчиви мастила;  - подходяща система за закрепване на винила така, че да устоява на атмосферни условия и вятър;  - върху билборда трябва да бъде записана информация посочена в т.8.1. от „Единия наръчник на бенефициента за прилагане на правилата за информация и комуникация 2014-2020 г.“;  • емблемата на ЕС и упоменаването „Европейски съюз”;  • наименованието на съфинансиращия фонд – „ЕФРР”;  •общото лого за програмен период 2014-2020 г., със съответното наименование на финансиращата програма – Оперативна програма „Региони в растеж“ 2014 – 2020 г.;  • гербът на бенефициента Община Панагюрище;  • наименованието на проекта;  • общата стойност на проекта, както и размера на европейското и националното съфинансиране и съфинансирането от бенефициента, представени в български лева;  • начална и крайна дата за изпълнение на проекта.  Забележка: *Съдържанието и дизайнът на билборда се съгласуват предварително с Възложителя. Изпълнителят трябва да изготви проект на дизайн на билборда и да го представи на Възложителя за одобрение. Възложителят има право да предлага, проверява и коригира текстовото съдържание и дизайна на билборда по време на неговото разработване до окончателното му приемане*. |
| Печатни информационни материали – дипляни, флаш-памет, химикал, папка с листа | По 100 | Печатни информационни материали:  - **дипляни:** Размер А4, пълноцветни. Грамажът на хартията, на която ще се отпечатва дипляната е по предложение на участника. *Вид на брандиране на материалите*: Съгласно т. 8.5 от Единен наръчник на бенефициента за прилагане на правилата за информация и комуникация 2014 – 2020 г.  - **флаш-памет** USB флаш памет с USB 3.0 интерфейс, с капацитет 64 GB, дизайн и визия съгласно т. 8.6 и т. 8.7 от Единен наръчник на бенефициента за прилагане на правилата за информация и комуникация 2014 – 2020 г..  - **химикал** метален корпус, пълнител*,* дизайн и визия съгласно т. 8.6 и т. 8.7 от Единен наръчник на бенефициента за прилагане на правилата за информация и комуникация 2014 – 2020 г.  - **папка с листа** Материал: картон гланц/мат (300 г/м²),  Формат: А4, 2 вътрешни джоба, минимум 20 листа, слепени в горния край  Лице и гръб - пълноцветен печат, съдържащ текст съгласно изискванията за този вид промоционален материал съгласно т. 8.6 от Единен наръчник на бенефициента за прилагане на правилата за информация и комуникация 2014 – 2020 г. |

Съдържанието на печатните и информационни материали (текст, снимков материал и др.), се съгласува с Възложителя предварително и след като получи одобрение се предоставя за тиражиране. Всеки информационен материал трябва да съдържа необходимата визуализация, съгласно изискванията на Единен наръчник на бенефициента за прилагане на правилата за информация и комуникация 2014-2020 г.

***Забележки:***

***№ 1 Възложителят възлага изпълнението на дейностите от предмета на поръчката с отделно възлагателно писмо.***

***№ 2 За посочени конкретен стандарт, спецификация, техническа оценка, техническо одобрение или технически еталон, модел, източник, специфичен процес, търговска марка, патент, тип, произход или производство, съгласно чл. 48, ал. 2 и чл. 49, ал. 2 от Закона за обществените поръчки да се чете „или еквивалентно/и“.***

**5. Изисквания към изпълнението**

ИЗПЪЛНИТЕЛЯТ се задължава да спазва изискванията, описани в Техническата спецификация и изискванията на Единия наръчник на бенефициента за прилагане на правилата за информация и комуникация 2014-2020 г., както и съответните правила за информиране, комуникация и реклама, предвидени в чл. 115 § 4 от Регламент 1303/2013 г. и в чл. 3, чл. 4, чл. 5 на Европейския парламент и на Съвета от 17.12.2013 г. и Приложение ІІ от Регламент за изпълнение (ЕС) № 821/2014 на Комисията от 28.07.2014 г.

**Срок за изпълнение и поддържане:**

- Срокът за изпълнение на Договора за обществена поръчката започва да тече от датата на подписване на договора и приключва с изпълнението на дейностите по проект **„Обновяване и внедряване на мерки за енергийна ефективност в многофамилни жилищни сгради“** се осъществява с финансовата подкрепа на Процедура № BG16RFOP001-1.039 „Изпълнение на интегрирани планове за градско възстановяване и развитие 2014-2020 - Панагюрище“ по Приоритетни оси: „Устойчиво и интегрирано градско развитие“ на Оперативна програма „Региони в растеж“ 2014 – 2020 г., съфинансирана от Европейския съюз чрез ЕФРР и от държавния бюджет на Република България.

- Срокът за изпълнение на договора за безвъзмездна финансова помощ е с продължителност 20 месеца. Срокът на договора за изпълнение на обществената поръчка е 19 месеца, но подлежи на удължаване, в случай на удължаване на сроковете на изпълнението на АДБФП и съвпада с неговия последно удължен във времето срок. За случаите на удължаване на АДБФП Възложителят уведомява своевременно Изпълнителя;

- В срок от 20 (двадесет) работни дни от подписване на договора, изпълнителяизготвя „проект“ (текст, визия, дизайн, сценарий и други в зависимост от дейността) на всички информационни материали и мероприятия от Техническата спецификация и ги представя на възложителяс приемо-предавателен протокол.

**-** Възложителят одобрява „проекта” (текст, визия, дизайн, сценарии и други в зависимост от дейността) или отправя писмени забележки и препоръки в срок до 5 (пет) работни дни от представянето на проектите. В случай на отправени писмени забележки и препоръки Изпълнителят е длъжен да се съобрази с тях и да представи нов проект до 3 (три) работни дни от получаване на забележките.

**-** Възложителят възлага на изпълнителядейности от предмета на договора с Възлагателно/и писмо/а, в което се конкретизира вида на дейността и количеството.

- Стартирането и изпълнението на всяка дейност се извършва до 10 календарни дни от получаване на Възлагателно писмо от Възложителя.

**Поддръжка:**

- Изпълнителят трябва да изработи и/или използва такива материали които да бъдат устойчиви на атмосферни условия (за реализация на дейности в открита среда);

- Изпълнителят се задължава да отстранява евентуално възникнали дефекти и проблеми при експлоатация на отделните компоненти (билборд, банер, информационни табели), определени в настоящата техническа спецификация - разположени на открито и закрито с изключение на вандалски прояви.

**Приемане и отчитане на услугите**

Всички материали и дейности **ще се приемат с** Приемо - предавателен протокол - подписан от представител на Възложителя и Изпълнителя.

Изготвил: